ଦୁବାଇ,୧୭।୧୨(ପି.ଟି.)- ଭାରତୀୟ ମହିଳା ବ୍ୟାଡମିଣ୍ଟନ ତାରକା ତଥା ଅଲିମ୍ପିକ୍ସ ରୌପ୍ୟ ପଦକ\nଫାଇନାଲରେ ହାରିଲେ ସିନ୍ଧୁ\t December 17th, 00:00 AM December 17th, 00:00 AM\nଦୁବାଇ,୧୭।୧୨(ପି.ଟି.)- ଭାରତୀୟ ମହିଳା ବ୍ୟାଡମିଣ୍ଟନ ତାରକା ତଥା ଅଲିମ୍ପିକ୍ସ ରୌପ୍ୟ ପଦକ ବିଜୟିନୀ ପି.ଭି. ସିନ୍ଧୁ ପୁଣି ଏକ ପ୍ରମୁଖ ଟୁର୍ନାମେଣ୍ଟ ଫାଇନାଲରେ ପରାସ୍ତ ହୋଇ ଟାଇଟଲ ହାସଲରୁ ବଞ୍ଚିତ ହୋଇଛନ୍ତି। ଏଠାରେ ଅନୁଷ୍ଠିତ ଦୁବାଇ ଓପନ ସୁପର ସିରିଜ ଫାଇନାଲ୍ ଟୁର୍ନାମେଣ୍ଟର ଟାଇଟଲ ମୁକାବିଲାରେ ସିନ୍ଧୁ ବିଶ୍ୱର ଦୁଇ ନମ୍ବର ଖେଳାଳି ଜାପାନର ଆକାନେ ୟାମାଗୁଚିଙ୍କଠାରୁ ପରାସ୍ତ ହୋଇଛନ୍ତି। ରବିବାର ଅନୁଷ୍ଠିତ ଫାଇନାଲ ମ୍ୟାଚରେ ସିନ୍ଧୁ ଦମ୍ଦାର ପ୍ରଦର୍ଶନ କରିଥିଲେ ମଧ୍ୟ ୟାମାଗୁଚିଙ୍କଠାରୁ ୨୧-୧୫, ୧୨-୨୧,୧୦-୨୧ରେ ପରାସ୍ତ ହୋଇଛନ୍ତି। ଏହି ମ୍ୟାଚରେ ଜବରଦସ୍ତ ସଂଘର୍ଷ ଦେଖିବାକୁ ମିଳିଥିଲା। ସିନ୍ଧୁଙ୍କୁ ପରାସ୍ତ କରିବା ପାଇଁ ୟାମାଗୁଚିଙ୍କୁ ଏକ ଘଣ୍ଟା ୩୧ ମିନିଟ ସମୟ ଆବଶ୍ୟକ ହୋଇଥିଲା। ଶୁକ୍ରବାର ଅନ୍ତିମ ଗ୍ରୁପ୍ ମ୍ୟାଚ୍ରେ ସିନ୍ଧୁ ୟାମାଗୁଚିଙ୍କୁ ହରାଇଥିଲେ ମଧ୍ୟ ଫାଇନାଲରେ ଏହାକୁ ଦୋହରାଇବାରେ ସଫଳ ହୋଇ ପାରିନାହାନ୍ତି। କୌଣସି ମେଜର ଟୁର୍ନାମେଣ୍ଟରେ ସିନ୍ଧୁଙ୍କ ଏହା ତୃତୀୟ ଫାଇନାଲ ପରାଜୟ ସାବ୍ୟସ୍ତ ହୋଇଛି। ରିଓ ଅଲିମ୍ପିକ୍ସ ଓ ଗ୍ଲାସ୍ଗୋ ବିଶ୍ୱ ଚାମ୍ପିୟନଶିପ୍ରେ ମଧ୍ୟ ସିନ୍ଧୁ ଫାଇନାଲ ମ୍ୟାଚରେ ପରାସ୍ତ ହୋଇଥିଲେ। ଚଳିତବର୍ଷ ସିନ୍ଧୁ ତାଙ୍କର ଚତୁର୍ଥ ସୁପର ସିରିଜ ଫାଇନାଲ ଖେଳିଛନ୍ତି। ଏହି ସମ୍ମାନଜନକ ଟୁର୍ନାମେଣ୍ଟ ଫାଇନାଲ ପରାଜୟରେ ୨୨ ବର୍ଷୀୟା ସିନ୍ଧୁ ନିରାଶ ଜାହିର କରିଛନ୍ତି। ତେବେ ସେ ଦୁଇଟି ସୁପର ସିରିଜ ଟାଇଟଲ ଚଳିତ ବର୍ଷ ଜିତିଛନ୍ତି। ଇଣ୍ଡିଆ ଓପନ ଓ କୋରିଆ ଓପନରେ ସେ ଟାଇଟଲ ଅର୍ଜନ କରିଥିଲେ। ଏହା ଛଡ଼ା ସେ ଚଳିତ ବର୍ଷ ହଂକଂ ଓପନ ଓ ବିଶ୍ୱ ଚାମ୍ପିୟନଶିପ୍ ଫାଇନାଲରେ ମଧ୍ୟ ପ୍ରବେଶ କରିଥିଲେ।\nଲକ୍ଷ୍ୟଙ୍କୁ ପୁରସ୍କୃତ କରିବ ବାଇ\nନୂଆଦିଲ୍ଲୀ,୨୨।୭- ଭାରତୀୟ ଯୁବ ଶଟଲର ଲକ୍ଷ୍ୟ ସେନ ୨୧-୧୬, ୨୧-୧୮ ଗେମ୍ରେ ଶୀର୍ଷ ସିଡ୍ କୁନଲାଭୁତ ଭିତିଦସରନଙ୍କୁ ହରାଇ ଏସିଆନ ଜୁନିୟର ଚାମ୍ପିୟନଶିପ ଟାଇଟଲ ହାସଲ କରିଛନ୍ତି। ସେ ୩ୟ ଭାରତୀୟ ଭାବେ ଏହି ସମ୍ମାନଜନକ ଟୁର୍ନାମେଣ୍ଟରେ ସ୍ବର୍ଣ୍ଣ ପଦକ ଜିତିଛନ୍ତି। ଏହି ସଫଳତା ଲାଗି ତାଙ୍କୁ ବ୍ୟାଡ୍ମିଣ୍ଟନ ଆସୋସିଏଶନ ଅଫ୍ ଇଣ୍ଡିଆ (ବାଇ) ପକ୍ଷରୁ ୧୦ ଲକ୍ଷ ଟଙ୍କାର ପୁରସ୍କାର ରାଶି ପ୍ରଦାନ କରାଯିବ ବୋଲି ଘୋଷଣା କରାଯାଇଛି।\nମହିଳା ହକି ବିଶ୍ୱକପ ଆର୍ଜେଣ୍ଟିନା, ଅଷ୍ଟ୍ରେଲିଆ ବିଜୟୀ\nଲଣ୍ଡନ, ୨୨।୭- ମହିଳା ହକି ବିଶ୍ୱକପର ରବିବାର ଅନୁଷ୍ଠିତ ମ୍ୟାଚରେ ଆର୍ଜେଣ୍ଟିନା ଓ ଅଷ୍ଟ୍ରେଲିଆ ବିଜୟ ହାସଲ କରିଛନ୍ତି। ଲୀ ଭାଲି ହକି ଆଣ୍ଡ ଟେନିସ ସେଣ୍ଟରରେ ଅନୁଷ୍ଠିତ ଏକ ପୁଲ'ସି' ମ୍ୟାଚରେ ଆର୍ଜେଣ୍ଟିନା ୬-୨ ଗୋଲରେ ସ୍ପେନକୁ ଓ ଅଷ୍ଟ୍ରେଲିଆ ୩-୨ ଗୋଲରେ ଏସୀୟ ଦଳ ଜାପାନକୁ ହରାଇ ଏହାର ଅଭିଯାନ ଆରମ୍ଭ ଦେଇଛନ୍ତି।
